CELEX: 32020D0695
Language: hu
Date: 2020-05-19 00:00:00
Title: A Politikai és Biztonsági Bizottság (KKBP) 2020/695 határozata (2020. május 19.) a harmadik államoknak az Európai Unió közép-afrikai köztársasági katonai kiképzési KBVP-missziójához (EUTM RCA) történő hozzájárulása elfogadásáról (EUTM RCA/1/2020)

26.5.2020   
               
               
                  HU
               
               
                  Az Európai Unió Hivatalos Lapja
               
               
                  L 162/5
               
            
         A POLITIKAI ÉS BIZTONSÁGI BIZOTTSÁG (KKBP) 2020/695 HATÁROZATA
         (2020. május 19.)
         a harmadik államoknak az Európai Unió közép-afrikai köztársasági katonai kiképzési KBVP-missziójához (EUTM RCA) történő hozzájárulása elfogadásáról (EUTM RCA/1/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1),
         mivel:
         
                     (1)
                  
                  
                     A (KKBP) 2016/610 határozat 8. cikke (2) bekezdésének értelmében a Tanács felhatalmazta a Politikai és Biztonsági Bizottságot, hogy hozza meg a harmadik államok által az EUTM RCA felajánlott hozzájárulások elfogadásáról szóló, vonatkozó határozatokat.
                  
               
                     (2)
                  
                  
                     Az uniós misszió parancsnokának, valamint az Európai Unió Katonai Bizottságának az Észak-macedón Köztársaság hozzájárulására vonatkozó ajánlása alapján az Észak-macedón Köztársaság hozzájárulását el kell fogadni és jelentős mértékűnek kell tekinteni.
                  
               
                     (3)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.
                  
               ELFOGADTA EZT A HATÁROZATOT:
         
            1. cikk
            
               (1)   A Politikai és Biztonsági Bizottság elfogadja és jelentős mértékűnek ítéli az Észak-macedón Köztársaság hozzájárulását az Európai Unió közép-afrikai köztársasági katonai kiképzési KBVP-missziójához (EUTM RCA).
            
            
               (2)   Az Észak-macedón Köztársaság mentesül az EUTM RCA költségvetéséhez való pénzügyi hozzájárulás alól.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. május 19-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 104., 2016.4.20., 21. o.